Edita Poro
Diplomuar në Fakultetin e Drejtësisë të Universitetit “Luarasi” në vitin 2009. Në vitin 2010 ka përfunduar programin e studimeve “Master i Nivelit të Dytë” pranë Fakultetit të Drejtësisë të Universitetit Evropian të Tiranës, në profilin “E drejta evropiane dhe ndërkombëtare publike”. Në vitin 2012 ka marrë titullin “Avokat”, duke u bërë anëtare e Dhomës Kombëtare të Avokatisë.
Gjatë viteve 2011–2019 ka ushtruar detyrën e avokates dhe konsulentes ligjore pranë zyrës ndërkombëtare të avokatisë “CMS Adonnino Ascoli & Cavasola Scamoni”, ndërsa gjatë viteve 2019–2024 ka punuar si menaxhere ligjore pranë zyrës së avokatisë “Deloitte Legal” në Tiranë.
Gjatë përvojës së saj profesionale, ka ofruar shërbime të këshillimit ligjor dhe përfaqësimit në gjykatë për klientë vendas dhe të huaj, për Qeverinë e Shqipërisë dhe të Kosovës, si dhe për organizma të ndryshëm ndërkombëtarë, duke u angazhuar në projekte të ndryshme. Është autore dhe bashkëautore e artikujve të publikuar në revista dhe forume profesionale për çështje që lidhen me fusha të ndryshme të së drejtës.
Që prej vitit 2024 ushtron detyrën e këshilltares ligjore në Njësinë e Shërbimit Ligjor pranë Gjykatës Kushtetuese.

